Ես չեմ հասկանում` պարտադի՞ր է քեզ նամակ գրելը: Համենայն դեպս, ես պարտադրված գրում եմ: Վերջերս նախագահի մոտ էի ու որոշեցինք, որ Լապլանդիայում դեսպանատուն պիտի բացենք, որ դու կարողանաս ավելի հանգիստ գալ-գնալ: Չնայած, եթե մնաս, ավելի լավ կլինի, մի հարկատու կավելանա` հաշվի առնելով, որ նվերներով ես գալու, մաքսատուրք կմուծես, իսկ մեզ պետք է, որ մուծողները շատ լինեն, որ մեր տնտեսությունը ոտքի կանգնեցնեմ, երկիրը շենացնեմ, ժողովրդին բարեկեցիկ դարձնեմ, բոլորն ասեն` մոլոդեց վարչապետին, հալալ ա տղուն: Հիմա, քանի դեռ դեսպանատուն չենք բացել, ես կհանձնարարեմ, որ կառավարության պահուստային ֆոնդից հատկացնեն ճանապարհածախսդ: